આપણે ઘણી વખત ન્યૂઝ પર અને ન્યૂઝ પેપરમાં જોઈએ છીએ કે બાળકો પર થતાં બળાત્કાર, અપહરણ, ફિઝીકલ ટોર્ચર પાછળ દોષી કે જવાબદાર સગાવ્હાલા હોય છે. હા, બધાં જ એવા નથી હોતા, પણ આવી સિચ્યુએશન કહીને નથી આવતી. અને જ્યારે આવે છે ત્યારે તે કોઇપણ માતાપિતાની સહનશીલતાની હદ બહાર હોય છે. પેરેંટ્સ અને બાળક આખી જિંદગી પસ્તાય છે પોતાનાં કે પારકા પર વિશ્વાસ મૂકવા માટે. એટલે બાળકોને લગતા નિર્ણયો, આંખો અને મગજ, બંને ખુલ્લા રાખીને લેવાં જરૂરી છે. બાળકોને જે-તે વ્યક્તિના ખોળામાં બેસાડવાની ટેવ ન પાડવી, પર્સનલ વાતો ન કહેવી, કોઈ અડીને વાત કરે તો “ના” પાડતાં પણ શીખવવું, સ્પર્શ ઓળખતા શીખવવું, એ આપણી ફરજ છે જ.